**ΕΛΛΗΝΙΚΗ ΔΗΜΟΚΡΑΤΙΑ Κιλκίς, 30.05.2023**

# ΝΟΜΟΣ ΚΙΛΚΙΣ Αρ.Πρωτ.: 11940

# ΔΗΜΟΣ ΚΙΛΚΙΣ

# ΤΜΗΜΑ ΕΣΟΔΩΝ ΚΑΙ ΠΕΡΙΟΥΣΙΑΣ

Πληρ.: Γκαϊταρεζάκη Ειρήνη

Τηλ: 2341352195

Δ/νση: Γ.Καπέτα 17, Κιλκίς

 Τ. Κ.: 61100

Email: gaitare@dhmoskilkis.gr

**ΠΕΡΙΛΗΨΗ ΕΠΑΝΑΛΗΠΤΙΚΗΣ ΔΙΑΚΗΡΥΞΗΣ**

**ΠΛΕ****ΙΟΔΟΤΙΚΗΣ, ΦΑΝΕΡΗΣ ΚΑΙ ΠΡΟΦΟΡΙΚΗΣ ΔΗΜΟΠΡΑΣΙΑΣ ΠΟΥ ΑΦΟΡΑ ΣΤΗΝ ΑΝΑΔΕΙΞΗ ΠΛΕΙΟΔΟΤΗ/ΤΩΝ ΓΙΑ ΤΗΝ**

**ΕΚΠΟΙΗΣΗ ΚΙΝΗΤΩΝ ΠΡΑΓΜΑΤΩΝ ΤΟΥ ΔΗΜΟΥ ΚΙΛΚΙΣ (ΚΑΔΟΙ ΑΠΟΡ/ΤΩΝ, ΠΛΑΣΤΙΚΟΙ ΚΑΙ ΣΙΔΕΡΕΝΙΟΙ, ΠΑΛΑΙΟΙ ΣΥΣΣΩΡΕΥΤΕΣ ΟΧΗΜΑΤΩΝ, ΛΙΠΑΝΤΙΚΑ,ΕΛΑΙΑ ΟΧΗΜΑΤΩΝ, ΠΑΛΑΙΑ ΣΙΔΕΡΑ-ΕΞΑΡΤΗΜΑΤΑ ΟΧΗΜΑΤΩΝ ΚΑΙ ΜΗΧΑΝΗΜΑΤΩΝ ΕΡΓΩΝ)**

**Ο ΔΗΜΑΡΧΟΣ ΚΙΛΚΙΣ**

**Προκηρύσσει** ότι, στις **07 Ιουνίου 2023**, ημέρα Τετάρτη, με ώρα έναρξης 10:00 π.μ. στην Αίθουσα Δημοτικού Συμβουλίου του Δήμου Κιλκίς, θα διεξαχθεί η επαναληπτική πλειοδοτική, φανερή και προφορική δημοπρασία, σύμφωνα με τις διατάξεις του Π.Δ. 270/81 για την ανάδειξη πλειοδότη ή πλειοδοτών , για εκποίηση κινητών πραγμάτων του Δήμου Κιλκίς ήτοι:

--ΟΜΑΔΑ 2= απόβλητα λιπαντικά έλαια οχημάτων, σε λίτρα

 --ΟΜΑΔΑ 3= Πλαστικοί κάδοι απορ/των, σε κιλά

λαμβάνοντας υπόψη την υπ’ αριθμόν 49/2023 (ΑΔΑ: ΡΕ9ΕΩΕΧ-ΡΧΥ) απόφαση της Οικονομικής Επιτροπής του Δήμου Κιλκίς, με την οποία καθορίστηκαν οι όροι διακήρυξης της δημοπρασίας και την υπ.αρ.79/2023 Απόφαση της Οικονομικής Επιτροπής κατακύρωσης των ΟΜΑΔΩΝ 1 ΚΑΙ 4.

Σύμφωνα με την έκθεση της επιτροπής καθορισμού αξίας, που συστήθηκε με την υπ΄ αριθμό 162/2021 απόφαση του Δ.Σ. (ΑΔΑ ΩΦΜΗΩΕΧ-4ΧΑ) και συμπληρώθηκε με την υπ΄ αριθμό 22083 /2022 απόφαση του δημάρχου (ΑΔΑ 6ΙΑΡΩΕΧ-ΨΚ8), περιγράφονται αναλυτικά οι εκτιμώμενες ποσότητες για την χρονική διάρκεια των τριών ετών από την υπογραφή της σύμβασης:

1. ΟΜΑΔΑ 2= 1.500 λίτρα / έτος (σήμερα υπάρχουν 1.500 λίτρα)
2. ΟΜΑΔΑ 3= 2.500 κιλά/ έτος (σήμερα υπάρχουν 8.000 κιλά)

Ελάχιστο όριο της πρώτης προσφοράς ορίζεται, σύμφωνα με την έκθεση της αρμόδιας επιτροπής εκτίμησης – καθορισμού αξίας:

1. Για την ΟΜΑΔΑ 2 : 0,13 € / λίτρο

2. Για την ΟΜΑΔΑ 3 : 0,30 € / κιλό

Προσφορές μικρότερες των παραπάνω πρώτων προσφορών δεν θα γίνουν αποδεκτές από την Επιτροπή Διενέργειας της Δημοπρασίας.

Η εκάστη πλειοδοτούσα προσφορά θα πρέπει να διαφέρει από την προηγούμενη κατά τουλάχιστον

#δύο λεπτά του ευρώ#

Δικαίωμα συμμετοχής έχουν εταιρίες ή φυσικά πρόσωπα, οι οποίοι πληρούν τους όρους του άρθρου 8 των όρων της διακήρυξης και οι οποίοι κατά την ημέρα και ώρα διενέργειας της δημοπρασίας, οφείλουν να καταθέσουν στην αρμόδια Επιτροπή Διενέργειας τα δικαιολογητικά συμμετοχής του άρθρου 9 των όρων της διακήρυξης.

Η συμμετοχή στη δημοπρασία προϋποθέτει πλήρη γνώση και ανεπιφύλακτη αποδοχή των όρων της διακήρυξης, καθώς και την πλήρη γνώση του προς εκποίηση υλικού.

Θα διεξαχθεί ξεχωριστή διαδικασία προφορικής φανερής δημοπρασίας για κάθε ομάδα κινητών πραγμάτων, την ίδια ημέρα.

Κάθε ενδιαφερόμενος μπορεί να συμμετέχει σε όλες τις ομάδες κινητών πραγμάτων ή και σε ορισμένες από αυτές ανάλογα με το είδος της, τον σκοπό της και την νόμιμη άδεια που διαθέτει.

Ο τελευταίος πλειοδότης, θα ανακηρυχτεί από την επιτροπή και ανάδοχος της συγκεκριμένης ομάδας. Κάθε προσφορά είναι δεσμευτική για τον συμμετέχοντα στην δημοπρασία.

**Εγγυητική συμμετοχής**: οι ενδιαφερόμενοι συμμετέχοντες καταθέτουν εγγυητική συμμετοχής για κάθε ομάδα ξεχωριστά. Το ποσό καθορίζεται στο 10% του ποσού της πρώτης τιμής προσφοράς επί της συνολικής εκτιμώμενης ποσότητας των τριών ετών, για κάθε ομάδα.

**Δηλαδή :**

ΟΜΑΔΑ 2: 1.500 λίτρα χ 3 έτη = 4.500 λίτρα χ 0,13 χ 10% = 58,50 ευρώ

ΟΜΑΔΑ 3: 2.500 κιλά χ 3 έτη = 7.500 κιλά χ 0,30 χ 10% = 225,00 ευρώ

Λεπτομερής διακήρυξη τοιχοκολλήθηκε στον πίνακα Ανακοινώσεων του Δημαρχείου Κιλκίς και είναι διαθέσιμη από τον δικτυακό τόπο του Δήμου Κιλκίς στη διεύθυνση www.e-kilkis.gr

Οι ενδιαφερόμενοι μπορούν να λαμβάνουν αντίγραφο της διακήρυξης και πληροφορίες, μέχρι και δύο ημέρες πριν από τη διενέργεια της Δημοπρασίας, τις εργάσιμες ημέρες και ώρες από το Τμήμα Εσόδων και Περιουσίας του Δήμου Κιλκίς, Γ.Καπέτα 17,Τ.Κ.:61100, αρμόδια υπάλληλος: κα Γκαϊταρεζάκη Ειρήνη, τηλ. 2341352195.

Η επαναληπτική δημοπρασία θα γίνει σύμφωνα με τους ίδιους όρους Διακήρυξης όπως αυτοί αναλυτικά περιγράφονται στην με αρ.49/2023 (ΑΔΑ:ΡΕ9ΕΩΕΧ-ΡΧΥ) Απόφαση της Οικονομικής Επιτροπής.

**Ο ΑΝΤΙΔΗΜΑΡΧΟΣ**

**ΧΑΤΖΗΑΠΟΣΤΟΛΟΥ ΙΩΑΝΝΗΣ**